title: 2007/566/EK: A Tanács határozata ( 2007. július 23. ) a Bolgár Köztársaságnak és Romániának az Európai Gazdasági Térségben való részvételéről szóló megállapodás, valamint négy kapcsolódó megállapodás aláírásáról és ideiglenes alkalmazásáról

text:
                  25.8.2007

                  HU

                  Az Európai Unió Hivatalos Lapja

                  L 221/1

         A TANÁCS HATÁROZATA
         (2007. július 23.)
         a Bolgár Köztársaságnak és Romániának az Európai Gazdasági Térségben való részvételéről szóló megállapodás, valamint négy kapcsolódó megállapodás aláírásáról és ideiglenes alkalmazásáról
         (2007/566/EK)
         AZ EURÓPAI UNIÓ TANÁCSA,
         tekintettel az Európai Közösséget létrehozó szerződésre és különösen annak 310. cikkére, a 300. cikk (2) bekezdése első albekezdésének második mondatával összefüggésben,
         tekintettel a Bizottság javaslatára,
         mivel:

                     (1)

                     Az Európai Unióhoz való csatlakozását követően a Bolgár Köztársaság és Románia (a továbbiakban: az EGT-tagjelölt országok) kérte, hogy az Európai Gazdasági Térségről szóló megállapodás (EGT-megállapodás) 128. cikke alapján a megállapodás szerződő felévé váljon.

                     (2)

                     Ennek érdekében a Bizottság az Európai Közösség és tagállamai nevében eljárva tárgyalásokat folytatott Izlanddal, a Liechtensteini Hercegséggel, a Norvég Királysággal és az EGT-tagjelölt országokkal a Bolgár Köztársaságnak és Romániának az Európai Gazdasági Térségben (EGT) való részvételéről szóló megállapodásról, valamint a következő négy kapcsolódó megállapodásról:

                                 i.

                                 megállapodás levélváltás formájában az Európai Közösség és a Norvég Királyság között a Bulgária gazdasági növekedése és fenntartható fejlődése érdekében elfogadott együttműködési programról;

                                 ii.

                                 megállapodás levélváltás formájában az Európai Közösség és a Norvég királyság között a Románia gazdasági növekedése és fenntartható fejlődése érdekében elfogadott együttműködési programról;

                                 iii.

                                 kiegészítő jegyzőkönyv az Európai Gazdasági Közösség és Izland közötti megállapodáshoz a Bolgár Köztársaságnak és Romániának az Európai Unióhoz történő csatlakozásához kapcsolódóan; valamint

                                 iv.

                                 kiegészítő jegyzőkönyv az Európai Gazdasági Közösség és a Norvég Királyság közötti megállapodáshoz a Bolgár Köztársaságnak és Romániának az Európai Unióhoz történő csatlakozásához kapcsolódóan.

                     (3)

                     A tárgyalások 2007. március 29-én fejeződtek be.

                     (4)

                     Figyelemmel az említett megállapodások egy későbbi időpontban történő lehetséges megkötésére, azokat az Európai Közösség nevében alá kell írni.

                     (5)

                     A megállapodások hatálybalépéséhez szükséges eljárások befejezéséig és az Európai Gazdasági Térségen belül a belső piac megfelelő működésének biztosítása érdekében a megállapodásokat az Európai Közösség és Izland, a Liechtensteini Hercegség és a Norvég Királyság közötti levélváltás alapján ideiglenesen alkalmazni kell,

               A KÖVETKEZŐKÉPPEN HATÁROZOTT:

            1. cikk
            A Tanács elnöke felhatalmazást kap, hogy kijelölje a következő megállapodásoknak – figyelemmel azok egy későbbi időpontban történő megkötésére – az Európai Közösség nevében való aláírására jogosult személy(eke)t:

                        —

                        megállapodás a Bolgár Köztársaságnak és Romániának az Európai Gazdasági Térségben való részvételéről,

                        —

                        megállapodás levélváltás formájában az Európai Közösség és a Norvég Királyság között a Bulgária gazdasági növekedése és fenntartható fejlődése érdekében elfogadott együttműködési programról,

                        —

                        megállapodás levélváltás formájában az Európai Közösség és a Norvég Királyság között a Románia gazdasági növekedése és fenntartható fejlődése érdekében elfogadott együttműködési programról,

                        —

                        kiegészítő jegyzőkönyv az Európai Gazdasági Közösség és Izland közötti megállapodáshoz a Bolgár Köztársaságnak és Romániának az Európai Unióhoz történő csatlakozásához kapcsolódóan, valamint

                        —

                        kiegészítő jegyzőkönyv az Európai Gazdasági Közösség és a Norvég Királyság közötti megállapodáshoz a Bolgár Köztársaságnak és Romániának az Európai Unióhoz történő csatlakozásához kapcsolódóan.

            2. cikk
            A Tanács elnöke felhatalmazást kap, hogy kijelölje az(oka)t a személy(eke)t, aki(k) az Európai Közösség nevében jogosult(ak) a levélváltás formájában létrejött, az Európai Közösség és Izland, a Liechtensteini Hercegség és Norvégia közötti, a Bolgár Köztársaságnak és Romániának az Európai Gazdasági Térségben való részvételéről szóló megállapodás és négy kapcsolódó megállapodás ideiglenes alkalmazásáról szóló megállapodások aláírására. E megállapodások hatálybalépéséig az említett megállapodásokat az utolsó levélváltás befejezésének időpontját követő első hónap első napjától ideiglenesen alkalmazni kell.
            Ugyanakkor az Európai Gazdasági Közösség és Izland közötti megállapodást a Bolgár Köztársaságnak és Romániának az Európai Unióhoz történő csatlakozásához kapcsolódóan kiegészítő jegyzőkönyvnek, valamint az Európai Gazdasági Közösség és a Norvég Királyság közötti megállapodást a Bolgár Köztársaságnak és Romániának az Európai Unióhoz történő csatlakozásához kapcsolódóan kiegészítő jegyzőkönyvnek az Izlandról és Norvégiából származó egyes hal- és halászati termékek Közösségbe való behozatalára alkalmazandó új és módosított vámkontingensekről szóló rendelkezéseit az utolsó levélváltás befejezését követő második hónap első napjától ideiglenesen alkalmazni kell.

            3. cikk
            A Bolgár Köztársaságnak és Romániának az Európai Gazdasági Térségben való részvételéről szóló megállapodás, a négy kapcsolódó megállapodás, valamint az azok ideiglenes alkalmazásáról szóló, levélváltás formájában létrejött megállapodások szövegét csatolták e határozathoz.

            Kelt Brüsszelben, 2007. július 23-án.

                  a Tanács részéről

                  az elnök

               L. AMADO


title: A Tanács határozata ( 2012. december 4. ) a Közösségi Növényfajta-hivatal (CPVO) fellebbezési tanácsa elnöke hivatali idejének megújításáról

text:
               8.12.2012

               HU

               Az Európai Unió Hivatalos Lapja

               C 378/2

         A TANÁCS HATÁROZATA
   (2012. december 4.)
   a Közösségi Növényfajta-hivatal (CPVO) fellebbezési tanácsa elnöke hivatali idejének megújításáról
   2012/C 378/03
   AZ EURÓPAI UNIÓ TANÁCSA,
   tekintettel a közösségi növényfajta-oltalmi jogokról szóló, 1994. július 27-i 2100/94/EK tanácsi rendeletre (1) és különösen annak 47. cikke (1) bekezdésére,
   mivel:

               (1)

               A Tanács a 2007. december 17-i 2007/858/EK határozatával (2) Paul A.C.E. VAN DER KOOIJ-t nevezte ki a Közösségi Növényfajta-hivatal fellebbezési tanácsa elnökévé.

               (2)

               A Bizottság 2012. október 10-én – a Hivatal igazgatási tanácsa kedvező véleményének kézhezvételét követően – javasolta Paul A.C.E. VAN DER KOOIJ megbízatásának megújítását,

         ELFOGADTA EZT A HATÁROZATOT:
   1. cikk
   A Tanács Paul A.C.E. VAN DER KOOIJ megbízatását, amelyet mint a Közösségi Növényfajta-hivatal elnöke tölt be, 2012. december 18-i hatállyal egy újabb ötéves időtartamra megújítja.
   2. cikk
   A Tanács felhatalmazza a hivatal igazgatósági tanácsának elnökét, hogy az 1. cikk végrehajtásához szükséges minden intézkedést meghozzon.
   3. cikk
   Ez a határozat az elfogadásának napján lép hatályba.

      Kelt Brüsszelben, 2012. december 4-én.

            a Tanács részéről

            az elnök

         V. SHIARLY

      (1)  HL L 227., 1994.9.1., 1. o.

      (2)  HL L 337., 2007.12.21., 105. o.


title: 2006/198/EK: A Bizottság határozata ( 2006. február 2. ) az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás mellékleteire vonatkozó módosításoknak az Európai Közösség nevében történő jóváhagyásáról  (az értesítés a C(2006) 81. számú dokumentummal történt)   (EGT vonatkozású szöveg)

text:
               10.3.2006

               HU

               Az Európai Unió Hivatalos Lapja

               L 71/11

         A BIZOTTSÁG HATÁROZATA
   (2006. február 2.)
   az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás mellékleteire vonatkozó módosításoknak az Európai Közösség nevében történő jóváhagyásáról
   (az értesítés a C(2006) 81. számú dokumentummal történt)
   (EGT vonatkozású szöveg)
   (2006/198/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás megkötéséről szóló, 1998. március 16-i 98/258/EK tanácsi határozatra (1) és különösen annak 4. cikke (3) bekezdésére,
   mivel:

               (1)

               A megállapodás közös irányítóbizottsága („a bizottság”) a 2005. október 27-én tartott ülésén ajánlást bocsátott ki az egyenértékűségnek a halászati termékek esetében történő meghatározására vonatkozóan. Ezen ajánlásra tekintettel helyénvaló módosítani a megállapodás V. mellékletét.

               (2)

               Az említett módosítást a Közösség részéről jóvá kell hagyni.

               (3)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás 14. cikke alapján létrehozott közös irányítóbizottság által tett ajánlásnak megfelelően az említett megállapodás V. mellékletére vonatkozó módosításokat az Európai Közösség nevében a Bizottság jóváhagyja. A levélváltás formájában létrejött megállapodás szövegét – beleértve a megállapodás V. mellékletének módosításait is – csatolták e határozathoz.
   2. cikk
   Az egészségügyi és fogyasztóvédelmi főigazgató felhatalmazást kap a levélváltás formájában létrejött megállapodásnak a Közösséget jogilag kötelező aláírására.
   3. cikk
   Ezt a határozatot azon hónapot követő hónap első napjától kell alkalmazni, amely hónapban az Amerikai Egyesült Államok írásban értesíti a Bizottságot arról, hogy az 1. cikkben említett módosítások jóváhagyásához szükséges belső eljárásokat lefolytatta.

      Kelt Brüsszelben, 2006. február 2-án.

            a Bizottság részéről

         Markos KYPRIANOU

            a Bizottság tagja

      (1)  HL L 118., 1998.4.21., 1. o.
    ---documentbreak---

               10.3.2006

               HU

               Az Európai Unió Hivatalos Lapja

               L 71/12

         MEGÁLLAPODÁS LEVÉLVÁLTÁS FORMÁJÁBAN
   az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás mellékleteinek módosításáról
   Brüsszel 2006. január 30.
   Tisztelt Uram!
   Hivatkozva az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodásra, tisztelettel javaslom Önnek a megállapodás mellékleteinek módosítását az alábbiak szerint:
   A megállapodás 14. cikkének (1) bekezdése alapján létrehozott közös irányítóbizottság ajánlásának megfelelően a megállapodás V. mellékletének 11. pontja helyébe a mellékelt A. függelék szövege lépjen.
   Lekötelezne, ha megerősítené azt, hogy az Amerikai Egyesült Államok egyetért-e a megállapodás V. mellékletének ilyen értelemben történő módosításával.
   Kérem, Uram, fogadja megkülönböztetett nagyrabecsülésem kifejezését.

         az Európai Közösség részéről

      Jaana HUSU-KALLIO

   Brüsszel 2006. február 1.
   Tisztelt Asszonyom!
   Megtiszteltetés számomra, hogy válaszolhatok az Ön levelére, amely az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás V. mellékletének 11. pontjára vonatkozóan javasolt módosítások részleteit tartalmazza.
   E tekintetben tisztelettel megerősítem, hogy az Amerikai Egyesült Államok elfogadja a megállapodás 14. cikkének (1) bekezdése alapján létrehozott közös irányítóbizottság ajánlása értelmében javasolt módosításokat, amelyek szövegének egy másolatát megtalálja e levélhez mellékelve. Tudomásom szerint e módosítások azon a napon lépnek hatályba, amely napon az Európai Közösség értesíti az Amerikai Egyesült Államokat arról, hogy az e módosítások végrehajtásához szükséges eljárásokat lefolytatta.
   Kérem, Asszonyom, fogadja megkülönböztetett nagyrabecsülésem kifejezését.

         az Amerikai Egyesült Államok illetékes hatósága részéről

      Norval E. FRANCIS

      A. függelék

            „V. MELLÉKLET

                                    —

                                    Árucikk

                                    —

                                    Faj

                                    —

                                    Állat-/Közegészségügy

                        Az Európai Közösségből az Egyesült Államokba irányuló kivitel

                        Az Egyesült Államokból az Európai Közösségbe irányuló kivitel

                        Kereskedelmi feltételek

                        Egyenér-tékűség

                        Különleges feltételek

                        Intézkedés

                        Kereskedelmi feltételek

                        Egyenér-tékűség

                        Különleges feltételek

                        Intézkedés

                        Az EK-ban alkalmazott előírások

                        Az USÁ-ban alkalmazott előírások

                        Az USÁ-ban alkalmazott előírások

                        Az EK-ban alkalmazott előírások

                  11.   Emberi fogyasztásra szánt halászati termékek

                                    —

                                    Hal/Halászati termékek

                        91/67

                        USDI & 50. cím

                        NE

                        USDI & 50. cím

                        91/67

                        NE

                        Az EK adott esetben értékeli az USÁ-ban bevezetett új előírásokat.

                                    —

                                    Kéthéjú kagylók/rákfélék (az élők kivételével)

                        91/67

                        USDI & 50. cím

                        NE

                        USDI & 50. cím

                        91/67

                        NE

                                    —

                                    Hal/Halászati termékek

                        91/493
                        96/22
                        96/23

                        21 CFR
                        123, 1240
                        FFDCA, FIFRA, PHSA, 21 CFR
                        70–82, 180, 110.3–110.93, 113, 114, 123, 172–193, 1240

                        Igen (3)

                        Alacsony savtartalmú konzerv élelmiszerekre vonatkozó követelmény

                        Az USA részletesen kifejti, milyen módon tudja figyelembe venni az EK egyenértékűségre vonatkozó kérését az alacsony savtartalmú konzerv élelmiszerek esetében.
                        Az EK biztosítja a következőket: 1. megfelelő információkat és dokumentációt a tagállamok általi végrehajtás pénzügyi felülvizsgálatára és ellenőrzésére vonatkozó eljárásokról, valamint 2.
                        információkat a HACCP-rendszerek tagállamokban történő alkalmazásáról.

                        21 CFR
                        123, 1240
                        FFDCA, FIFRA, PHSA, 21 CFR
                        70–82, 180, 110.3–110.93, 113, 114, 123, 172–193, 1240

                        91/493
                        96/22
                        96/23

                        Igen (2)

                        [SANCO/10169/2005] Rev 3

                                    —

                                    Hal/Halászati termékek

                        Az USA helyszíni ellenőrzéseket végez az EK-rendszerre vonatkozóan (beleértve az EK központi hivatalaiban tett látogatásokat és a Bizottság által több tagállamban lefolytatott pénzügyi ellenőrzés megfigyelését is).
                        Az USA jelzi, ha a fenti intézkedések során bármiféle jelentősebb problémát tapasztal.
                        A helyszíni ellenőrzések eredményét meg kell vitatni az EK-val. Ha a helyszíni ellenőrzés eredménye kielégítő, az egyenértékűség meghatározását véglegesítik, és lefolytatják a szükséges eljárásokat.

                        Az NMFS (Nemzeti Tengeri Halászati Szolgálat) önkéntes, HACCP-n alapuló programja 50 CFR 260

                        Igen (1)

                                    —

                                    Kéthéjú kagylók/rákfélék (az élők kivételével)

                        91/492

                        National shellfish sanitation programme (Mészhéjú állatokra vonatkozó nemzeti egészségügyi program)

                        Igen (3)

                        Az érvényben lévő kereskedelmi feltételek

                        Az EK biztosítja a hús-/vízminőség vizsgálatához kapcsolódó tudományos értékeléshez szükséges nyers adatokat. Az USA a nyers adatok beérkezésétől számított 90 napon belül válaszol a tudományos értékelés eredményeire.
                        Az EK biztosítja a következőket: 1. megfelelő információkat és dokumentációt a tagállamok általi végrehajtás pénzügyi felülvizsgálatára és ellenőrzésére vonatkozó eljárásokról; valamint 2. információkat a HACCP-rendszerek tagállamokban történő alkalmazásáról.
                        Az USA helyszíni ellenőrzéseket végez az EK-rendszerre vonatkozóan (beleértve az EK központi hivatalaiban tett látogatásokat és a Bizottság által több tagállamban lefolytatott pénzügyi ellenőrzés megfigyelését is).
                        Az USA jelzi, ha a fenti intézkedések során bármiféle jelentősebb problémát tapasztal.
                        A helyszíni ellenőrzések eredményét meg kell vitatni az EK-val. Ha a helyszíni ellenőrzés eredménye kielégítő, az egyenértékűség meghatározását véglegesítik, és lefolytatják a szükséges eljárásokat.

                        National shellfish sanitation programme (Mészhéjú állatokra vonatkozó nemzeti egészségügyi program)

                        91/492

                        Igen (3)

                        Az érvényben lévő kereskedelmi feltételek

                        A hús-/vízminőség vizsgálatának együttes összehasonlítása a tenyésztési területek osztályozása céljából.
                        Az USA értesíti az EK-t, amint készen áll a tengeri eredetű élelmiszerekkel kapcsolatos HACCP-rendelete végrehajtásának felülvizsgálatára.
                        Az EK végrehajtja a felülvizsgálatot, szükség esetén megvizsgálva az USA által szolgáltatott, a végrehajtás pénzügyi felülvizsgálatára és ellenőrzésére vonatkozó eljárásokkal kapcsolatos információkat és dokumentációt is. Az USA kérésének időpontjától számított 6 hónapon belül végre kell hajtani az USA rendszerének helyszíni ellenőrzését.
                        Az EK a helyszíni ellenőrzéseket követően 45 napon belül jelzi, ha a fenti intézkedések során bármiféle jelentősebb problémát tapasztalt.
                        A helyszíni ellenőrzések eredményét meg kell vitatni az EK-val. Ha a helyszíni ellenőrzés eredménye kielégítő, az egyenértékűség meghatározását véglegesítik, és lefolytatják a szükséges eljárásokat.
                        A «létesítmények» kategóriája nem foglalja magában az «ügynökök vagy kereskedők» csoportját.

                                    —

                                    Tenyésztett víziállatok és akvakultúra-termékek

                        91/493
                        96/22
                        96/23

                        National shellfish sanitation programme (Mészhéjú állatokra vonatkozó nemzeti egészségügyi program), FFDCA, FIFRA, PHSA, 21 CFR
                        110.3–110.93, 123, 1240, DVM

                        NE

                        National shellfish sanitation programme (Mészhéjú állatokra vonatkozó nemzeti egészségügyi program), FFDCA, FIFRA, PHSA, 21 CFR
                        110.3–110.93, 123, 1240, DVM

                        91/493
                        96/22
                        96/23

                        NE”


title: A Tanács (EU) 2017/938 határozata (2013. szeptember 23.) a higany megfelelő kezeléséről szóló Minamata Egyezménynek az Európai Unió nevében történő aláírásáról

text:
               2.6.2017

               HU

               Az Európai Unió Hivatalos Lapja

               L 142/2

         A TANÁCS (EU) 2017/938 HATÁROZATA
   (2013. szeptember 23.)
   a higany megfelelő kezeléséről szóló Minamata Egyezménynek az Európai Unió nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben a 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               A higany és vegyületei súlyosan mérgezők az emberek, az állatok és a növények egészségére nézve. Ezért az EU-ban a higanyra és vegyületeire az emberi egészség és a környezet védelmét szolgáló szabályozás vonatkozik.

               (2)

               2009-ben az ENSZ Környezetvédelmi Programjának (UNEP) kormányzótanácsa felkérte az UNEP ügyvezető igazgatóját, hogy hívjon össze kormányközi tárgyalóbizottságot a higany megfelelő kezelésére vonatkozó globális, jogilag kötelező érvényű eszköz kidolgozása érdekében azzal a célkitűzéssel, hogy ezt a munkát a kormányzótanács 2013. évi, 27. rendes ülése előtt befejezzék.

               (3)

               A Tanács 2010 decemberében felhatalmazta a Bizottságot, hogy képviselje az EU-t a higany megfelelő kezelésére vonatkozó globális, jogilag kötelező érvényű eszközről folytatott tárgyalásokon azokban a kérdésekben, amelyek az Unió hatáskörébe tartoznak és amelyekre uniós szabályok vonatkoznak, az említett felhatalmazás kiegészítésében meghatározott tárgyalási irányelveknek megfelelően.

               (4)

               A tárgyalási folyamat a kormányközi tárgyalóbizottság 2013. január 13–18-án, Genfben tartott ötödik ülésén sikeresen lezárult.

               (5)

               Az Unió központi szerepet játszott a tárgyalások során, és aktívan hozzájárult a végeredmény eléréséhez, amely a Bizottságnak adott tárgyalási irányelvek keretein belül maradt.

               (6)

               A Tanács a 2013. március 21-én tartott, 3233. ülésén üdvözölte a tárgyalási folyamat eredményét.

               (7)

               A higanyra vonatkozó, globális és jogilag kötelező érvényű eszközt, amely „Minamata Egyezmény a higany megfelelő kezeléséről” elnevezést kapta, a Kumamotóban (Japánban) 2013. október 7. és 11. között megrendezendő diplomáciai konferencián nyitják meg aláírásra.

               (8)

               A fentiekre való tekintettel a higany megfelelő kezeléséről szóló Minamata egyezményt – egy későbbi időpontban való megkötésére figyelemmel – alá kell írni az Unió nevében,

         ELFOGADTA EZT A HATÁROZATOT:
   1. cikk
   A Tanács engedélyezi a higany megfelelő kezeléséről szóló Minamata Egyezmény aláírását az Unió nevében, az említett egyezmény későbbi megkötésére figyelemmel (1).
   2. cikk
   A Tanács elnöke felhatalmazást kap, hogy kijelölje az egyezménynek az Unió nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2013. szeptember 23-án.

            a Tanács részéről

            az elnök

         V. JUKNA

      (1)  Az egyezmény szövegét a megkötéséről szóló határozattal együtt kell kihirdetni.


title: A tagállamok kormányai képviselőinek (EU, Euratom) 2016/485 határozata (2016. március 23.) a Törvényszék bíráinak kinevezéséről

text:
               2.4.2016

               HU

               Az Európai Unió Hivatalos Lapja

               L 87/33

         A TAGÁLLAMOK KORMÁNYAI KÉPVISELŐINEK (EU, Euratom) 2016/485 HATÁROZATA
   (2016. március 23.)
   a Törvényszék bíráinak kinevezéséről
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
   mivel:

               (1)

               A Törvényszék tizennégy bírájának hivatali ideje 2016. augusztus 31-én lejár. Ezért dönteni kell a 2016. szeptember 1-jétől2022. augusztus 31-ig terjedő időszakra történő kinevezésekről.

               (2)

               Az a javaslat született, hogy Sten FRIMODT NIELSEN, Dimítriosz GRACÍASZ, Marc JAEGER, Viktor KREUSCHITZ, Szávasz SZ. PAPASZÁVASZ és Marc VAN DER WOUDE törvényszéki bírói megbízatását meg kell újítani.

               (3)

               Továbbá Krystyna KOWALIK-BAŃCZYK-ot és Paul NIHOUL-t jelölték a Törvényszék bíráinak.

               (4)

               Az Európai Unió működéséről szóló szerződés 255. cikke alapján létrehozott bizottság véleményt adott arról, hogy Sten FRIMODT NIELSEN, Dimítriosz GRACÍASZ, Marc JAEGER, Krystyna KOWALIK-BAŃCZYK, Viktor KREUSCHITZ, Paul NIHOUL Szávasz SZ. PAPASZÁVASZ és Marc VAN DER WOUDE alkalmas a bírói feladatoknak a Törvényszéken történő ellátására,

         ELFOGADTÁK EZT A HATÁROZATOT:
   1. cikk
   A 2016. szeptember 1-jétől2022. augusztus 31-ig tartó időszakra az alábbi személyeket a Törvényszék bíráivá nevezik ki:

               —

               Sten FRIMODT NIELSEN,

               —

               Dimítriosz GRACÍASZ,

               —

               Marc JAEGER,

               —

               Krystyna KOWALIK-BAŃCZYK,

               —

               Viktor KREUSCHITZ,

               —

               Paul NIHOUL,

               —

               Szávasz SZ. PAPASZÁVASZ,

               —

               Marc VAN DER WOUDE.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. március 23-án.

            az elnök

         P. DE GOOIJER


title: A Tanács (EU) 2015/1030 határozata (2015. május 7.) az Európai Unió és a Kelet-timori Demokratikus Köztársaság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról

text:
               3.7.2015

               HU

               Az Európai Unió Hivatalos Lapja

               L 173/1

         A TANÁCS (EU) 2015/1030 HATÁROZATA
   (2015. május 7.)
   az Európai Unió és a Kelet-timori Demokratikus Köztársaság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az 509/2014/EU európai parlamenti és tanácsi rendelet (1) átsorolta a Kelet-timori Demokratikus Köztársaságra tett utalást az 539/2001/EK tanácsi rendelet (2) I. mellékletéből a II. mellékletébe.

               (2)

               A Kelet-timori Demokratikus Köztársaságra tett utaláshoz lábjegyzet tartozik, amely szerint a vízumkötelezettség alóli mentességet az Európai Unióval kötendő vízummentességi megállapodás hatálybalépésének időpontjától kell alkalmazni.

               (3)

               2014. október 9-én a Tanács határozatot fogadott el, amelyben felhatalmazta a Bizottságot a Kelet-timori Demokratikus Köztársasággal való, az Európai Unió és a Kelet-timori Demokratikus Köztársaság közötti, a rövid távú tartózkodásra jogosító vízumok alóli mentességről szóló megállapodás (a továbbiakban: a megállapodás) megkötésére irányuló tárgyalások megkezdésére.

               (4)

               A megállapodással kapcsolatos tárgyalások 2014. november 19-én kezdődtek, és a megállapodás levélváltás útján történő, 2014. december 15-i parafálásával sikeresen lezárultak.

               (5)

               A megállapodást az Unió nevében alá kell írni, és a megállapodáshoz csatolt nyilatkozatokat az Unió nevében jóvá kell hagyni. A megállapodást az aláírásának napjától a megkötéséhez szükséges eljárások befejezéséig ideiglenesen alkalmazni kell.

               (6)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (3) összhangban nem vesz részt. Ennélfogva az Egyesült Királyság nem vesz részt e határozatnak az elfogadásában, az rá nézve nem kötelező és nem alkalmazandó.

               (7)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (4) összhangban nem vesz részt. Ennélfogva Írország nem vesz részt e határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió és a Kelet-timori Demokratikus Köztársaság közötti, a rövid távú tartózkodásra jogosító vízumok alóli mentességről szóló megállapodásnak (a továbbiakban: megállapodás) az Unió nevében történő aláírására a Tanács felhatalmazást ad, feltételezve a megállapodás megkötését.
   A megállapodás szövegét csatolták e határozathoz.
   2. cikk
   Az e határozathoz csatolt nyilatkozatokat a Tanács az Unió nevében jóváhagyja.
   3. cikk
   A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t.
   4. cikk
   A megállapodást az aláírásának időpontjától (5) a megkötéséhez szükséges eljárások befejezéséig ideiglenesen alkalmazni kell.
   5. cikk
   Ez a határozat az elfogadásának napján lép hatályba.

      Kelt Brüsszelben, 2015. május 7-én.

            a Tanács részéről

            az elnök

         E. RINKĒVIČS

      (1)  Az Európai Parlament és a Tanács 509/2014/EU rendelete (2014. május 15.) a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról szóló 539/2001/EK tanácsi rendelet módosításáról (HL L 149., 2014.5.20., 67. o.).

      (2)  A Tanács 539/2001/EK rendelete (2001. március 15.) a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról (HL L 81., 2001.3.21., 1. o.).

      (3)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (4)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (5)  A Tanács Főtitkársága gondoskodik a megállapodás aláírása napjának az Európai Unió Hivatalos Lapjában való közzétételéről.


title: A Tanács 2010/686/KKBP határozata (2010. szeptember 13.) az Európai Unió és az Afgán Iszlám Köztársaság közötti, az Európai Unió afganisztáni rendfenntartó missziójának (EUPOL Afghanistan) jogállásáról szóló megállapodás aláírásáról és megkötéséről

text:
               12.11.2010

               HU

               Az Európai Unió Hivatalos Lapja

               L 294/1

         A TANÁCS 2010/686/KKBP HATÁROZATA
   (2010. szeptember 13.)
   az Európai Unió és az Afgán Iszlám Köztársaság közötti, az Európai Unió afganisztáni rendfenntartó missziójának (EUPOL Afghanistan) jogállásáról szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, valamint az Európai Unió működéséről szóló szerződésre és különösen annak 218. cikke (5) bekezdésére és 218. cikke (6) bekezdésének első albekezdésére,
   tekintettel az Unió külügyi és biztonságpolitikai főképviselőjének (a továbbiakban: főképviselő) javaslatára,
   mivel:

               (1)

               A főképviselő irányítása alatt tárgyalásokat folytattak az Európai Unió és az Afgán Iszlám Köztársaság közötti, az Európai Unió afganisztáni rendfenntartó missziójának (EUPOL Afghanistan) (a továbbiakban: megállapodás) jogállásáról szóló megállapodásra irányulóan.

               (2)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és az Afgán Iszlám Köztársaság közötti, az Európai Unió afganisztáni rendfenntartó missziójának jogállásáról szóló megállapodást a Tanács az Európai Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Luxembourgban, 2010. szeptember 13-án.

            a Tanács részéről

            az elnök

         S. VANACKERE

    ---documentbreak---

               12.11.2010

               HU

               Az Európai Unió Hivatalos Lapja

               L 294/2

         FORDÍTÁS
   MEGÁLLAPODÁS
   az Európai Unió és az Afgán Iszlám Köztársaság között, az Európai Unió afganisztáni rendfenntartó missziójának (EUPOL AFGHANISTAN) jogállásáról
   AZ EURÓPAI UNIÓ, a továbbiakban: az EU,
   egyrészről, és
   az AFGÁN ISZLÁM KÖZTÁRSASÁG, a továbbiakban: a fogadó állam,
   másrészről
   a továbbiakban együttesen: a Felek,
   FIGYELEMBE VÉVE:
   az Afgán Iszlám Köztársaság (a továbbiakban: Afganisztán) külügyminiszterének, Rangin Dadfar Spantának a 2007. május 16-án kelt levelét, amelyben felkérte az EU-t, hogy indítson rendfenntartó missziót Afganisztánban,
   az Európai Unió afganisztáni rendfenntartó missziójának (EUPOL AFGHANISTAN) felállításáról szóló, 2007. május 30-i 2007/369/KKBP tanácsi együttes fellépés elfogadását,
   az említett együttes fellépés (9) preambulumbekezdését, amely kimondja, hogy az EU rendfenntartó missziója annak az erőfeszítésnek a tágabb összefüggésében fog működni, amely a nemzetközi közösség részéről Afganisztán kormányának támogatására irányul a jogállamiság megerősítése és különösen polgári rendőrségének és bűnüldözési képességének javítása terén,
   az EUPOL AFGHANISTAN meghosszabbításáról szóló, 2010. május 18-i 2010/279/KKBP tanácsi határozat elfogadását,
   az említett határozat 3. cikkének (2) bekezdését, amely úgy rendelkezik, hogy az EUPOL AFGHANISTAN nem végrehajtó misszió, amely feladatait többek között felügyelet, iránymutatás, tanácsadás és képzés révén látja el,
   az említett határozat 8. cikkének (1) bekezdését, amely előírja, hogy az EUPOL AFGHANISTAN Afganisztánban állomásozó személyi állományának jogállását – beleértve adott esetben az EUPOL AFGHANISTAN lebonyolításához és zavartalan működéséhez szükséges kiváltságokat, mentességeket és további garanciákat – az Európai Unióról szóló Szerződés 37. cikkében megállapított eljárásnak megfelelően megkötött megállapodásban kell meghatározni,
   hogy e megállapodás nem érinti a Felek nemzetközi megállapodások és más, nemzetközi bíróságok létrehozásáról szóló jogi eszközök – beleértve a Nemzetközi Büntetőbíróság alapokmányát – szerinti jogait és kötelezettségeit,
   A KÖVETKEZŐKBEN ÁLLAPODTAK MEG:
   1. cikk
   Hatály és fogalommeghatározások
   (1)   Ez a megállapodás az Európai Uniónak az Afgán Iszlám Köztársaságban működő rendfenntartó missziójára és annak személyi állományára alkalmazandó.
   (2)   Ezt a megállapodást kizárólag a fogadó állam területén kell alkalmazni.
   (3)   E megállapodás alkalmazásában:

               a)

               „EUPOL AFGHANISTAN”: az EU afganisztáni rendfenntartó missziója, amelyet az Európai Unió Tanácsa a 2007. május 30-i 2007/369/KKBP együttes fellépéssel hozott létre, beleértve a missziónak a fogadó fél területén telepített, az EUPOL AFGHANISTAN misszióhoz tartozó összetevőit, erőit, egységeit, parancsnokságait és személyi állományát;

               b)

               „misszióvezető”: az EUPOL AFGHANISTAN irányítására az Európai Unió Tanácsa által kinevezett misszióvezető;

               c)

               „az EUPOL AFGHANISTAN személyi állománya”: a misszióvezető, az EUPOL AFGHANISTAN misszióban való részvételre az EU által felkért, az uniós tagállamokból, az EU intézményeiből és harmadik országokból kiküldött személyi állomány, az EUPOL AFGHANISTAN által szerződéses alapon felvett nemzetközi személyzet, illetve bármely, az EUPOL AFGHANISTAN misszióhoz további szakértőként ideiglenesen rendelt nemzetközi személyzet, akiket a misszió előkészítésére, támogatására és végrehajtására alkalmaznak, valamint a misszió keretében valamelyik küldő állam vagy EU-intézmény számára missziót teljesítő nemzetközi személyi állomány. Az EUPOL AFGHANISTAN teljes személyi állománya, abban az esetben is, amennyiben az állampolgárságuk szerinti ország számukra közönséges útlevelet állít ki, részesül az e megállapodásban foglalt valamennyi kiváltságban és mentességben. Az EUPOL AFGHANISTAN személyi állományába nem tartoznak bele a kereskedelmi beszállítók és a helyi személyzet;

               d)

               „parancsnokság”: az EUPOL AFGHANISTAN Kabulban található fő afganisztáni parancsnoksága;

               e)

               „küldő állam”: bármely EU-tagállam vagy harmadik állam, amely az EUPOL AFGHANISTAN misszióba személyi állományt küldött;

               f)

               „létesítmények”: az EUPOL AFGHANISTAN tevékenységeinek végzéséhez, valamint az EUPOL AFGHANISTAN személyi állományának elszállásolásához szükséges épületek, helyiségek, berendezések és földterület, a fogadó állam törvényeinek és rendeleteinek megfelelően;

               g)

               „helyi személyzet”: a fogadó államban állampolgársággal vagy állandó tartózkodási hellyel rendelkező személyzet;

               h)

               „hivatalos levelezés”: az EUPOL AFGHANISTAN misszióval és annak feladataival összefüggő valamennyi levelezés;

               i)

               „diplomáciai elvek”: a diplomáciai kapcsolatokról szóló, 1961. április 18-i Bécsi Egyezményben foglalt vonatkozó elvek, amelyeknek e megállapodás rendelkezéseivel összhangban mindkét félnek kölcsönösen eleget kell tennie;

               j)

               „fogadó állam”: az Afgán Iszlám Köztársaság.

         2. cikk
   Általános rendelkezések
   (1)   Az EUPOL AFGHANISTAN és az EUPOL AFGHANISTAN személyi állománya tiszteletben tartja és betartja a fogadó állam törvényeit és rendeleteit, és tartózkodik az EUPOL AFGHANISTAN célkitűzéseivel összeegyeztethetetlen bármely fellépéstől vagy tevékenységtől.
   (2)   Az EUPOL AFGHANISTAN e megállapodás szerinti feladatainak végrehajtása tekintetében autonómiát élvez. A fogadó állam tiszteletben tartja az EUPOL AFGHANISTAN egységes és nemzetközi jellegét.
   (3)   A misszióvezető rendszeresen tájékoztatja a fogadó állam kormányát az EUPOL AFGHANISTAN missziónak a fogadó állam területén állandó jelleggel állomásozó személyi állományának létszámáról.
   3. cikk
   Azonosítás
   (1)   Az EUPOL AFGHANISTAN személyi állományának tagjait EUPOL AFGHANISTAN személyazonosító kártyával látják el és azonosítják, amit állandóan maguknál kell tartaniuk. A fogadó állam biztonsággal, adózással, bevándorlással és vámügyi kérdésekkel foglalkozó érintett hatóságai számára meg kell küldeni az EUPOL AFGHANISTAN személyazonosító kártya egy mintapéldányát.
   (2)   Az EUPOL AFGHANISTAN missziónak jogában áll az EU-lobogót a parancsnokságon, illetve másutt elhelyezni, a misszióvezető döntése alapján önmagában vagy – a fogadó állam hozzájárulásával – a fogadó állam lobogójával együtt, az érintett helyszín biztonsági helyzetétől függően. A EUPOL AFGHANISTAN misszióban részt vevő nemzeti kontingensek nemzeti zászlait vagy jelvényeit a misszióvezető döntése alapján lehet elhelyezni az EUPOL AFGHANISTAN létesítményein, járművein és más szállítóeszközein, valamint egyenruháin.
   4. cikk
   Határátlépés és mozgás a fogadó állam területén
   (1)   Az EUPOL AFGHANISTAN személyi állománya, vagyontárgyai, járművei és más polgári közlekedési eszközei a hivatalos határátkelőhelyeken és nemzetközi légifolyosókon keresztül lépik át a fogadó állam határát.
   (2)   A fogadó állam elősegíti az EUPOL AFGHANISTAN személyi állományának, vagyontárgyainak, járműveinek és más polgári közlekedési eszközeinek a fogadó állam területére történő belépését, illetve a terület elhagyását. A fogadó állam területére történő belépés és a terület elhagyása során történő útlevél-ellenőrzés kivételével, az EUPOL AFGHANISTAN személyi állományának azon tagjai, akik EUPOL AFGHANISTAN személyazonosító kártyával vagy az EUPOL AFGHANISTAN misszióban való részvételről szóló ideiglenes igazolással rendelkeznek, a fogadó állam területén mentesülnek az útlevél-, vámellenőrzési és vámeljárási, vízum- és bevándorlási szabályok, illetve a bevándorlási vizsgálat bármely formája alól.
   (3)   Az EUPOL AFGHANISTAN személyi állományának vízumkérelmet benyújtó tagjai mentesek a fogadó állam külföldiek nyilvántartására és ellenőrzésére vonatkozó rendelkezései alól, de nem szereznek jogot állandó tartózkodásra vagy lakóhelyre a fogadó állam területén. E célból Afganisztán külügyminisztériuma meghozza a jognak megfelelő intézkedéseket.
   (4)   Az EUPOL AFGHANISTAN vagyontárgyai, járművei és más polgári közlekedési eszközei a fogadó állam területére az EUPOL AFGHANISTAN érdekében történő belépéskor, az azon való áthaladáskor, illetve az onnan történő kilépéskor mentesülnek minden vizsgálat, illetve a leltár vagy más vámokmányok bemutatásának követelménye alól. Az EUPOL AFGHANISTAN a fogadó állam érintett hatóságai számára jegyzéket állít össze e vagyontárgyakról, járművekről és más polgári közlekedési eszközökről.
   (5)   Az EUPOL AFGHANISTAN támogatására használt járművek és más polgári közlekedési eszközök mentesülnek a helyi engedélyezési vagy nyilvántartási kötelezettségek alól. A vonatkozó nemzetközi szabványokat és szabályozásokat továbbra is alkalmazni kell. Az EUPOL AFGHANISTAN misszióvezetőjének kérésére a fogadó állam az EUPOL AFGHANISTAN valamennyi járművét díjmentesen diplomatarendszámmal látja el. Szükség esetén sor kerülhet a 19. cikkben említett kiegészítő megállapodások megkötésére.
   (6)   Az EUPOL AFGHANISTAN személyi állományának tagjai járművet vezethetnek, hajót és kompot irányíthatnak, és repülőgépet vagy más polgári közlekedési eszközt vezethetnek a fogadó állam területén, amennyiben rendelkeznek – szükség szerint – a megfelelő, érvényes nemzeti vagy nemzetközi vezetői engedéllyel, hajóparancsnoki igazolvánnyal vagy repülési engedéllyel. A fogadó állam adó vagy illeték kiszabása nélkül érvényesnek ismeri el az EUPOL AFGHANISTAN személyi állománya által használt járművezetői engedélyeket.
   (7)   Az EUPOL AFGHANISTAN személyi állománya, valamint járműveik és más polgári közlekedési eszközeik, felszereléseik és készleteik teljes és korlátlan mozgásszabadságot élveznek a fogadó állam területén, annak légterét is beleértve, figyelembe véve a misszióvezető és az érintett fogadó állambeli hatóságok által közösen értékelt biztonsági helyzetet. Szükség esetén e megállapodás 19. cikkének megfelelően kiegészítő megállapodások megkötésére kerülhet sor.
   (8)   Hivatali feladataik ellátása során az EUPOL AFGHANISTAN személyi állománya és az EUPOL AFGHANISTAN által alkalmazott helyi személyzet tagjai a közutakat, hidakat, hajókat, kompokat és repülőtereket mindenfajta vámtól, díjtól, illetéktől, adótól vagy más költségtől mentesen vehetik igénybe. Külső utazás esetén a nemzetközi jog alkalmazandó. Az EUPOL AFGHANISTAN nem mentesül az olyan feltételekkel igényelt és kapott szolgáltatásokért fizetendő ésszerű költségek alól, amelyek a fogadó állam állampolgárainak nyújtott szolgáltatásokra vonatkoznak.
   5. cikk
   Az EUPOL AFGHANISTAN számára a fogadó állam által biztosított kiváltságok és mentességek
   (1)   Az EUPOL AFGHANISTAN létesítményei sérthetetlenek. A fogadó állam képviselői kizárólag a misszióvezető hozzájárulásával léphetnek be a létesítményekbe.
   (2)   A diplomáciai elvekkel összhangban az EUPOL AFGHANISTAN létesítményei, azok berendezése és az ott található más eszközök, valamint az engedélyezett szállítóeszközök mentességet élveznek a házkutatás, hatósági igénybevétel, lefoglalás vagy végrehajtás alól.
   (3)   Az EUPOL AFGHANISTAN, annak vagyona és eszközei – függetlenül attól, hogy hol és kinek a birtokában találhatók – mentességet élveznek bármilyen jogi eljárás alól.
   (4)   A diplomáciai elvekkel összhangban az EUPOL AFGHANISTAN irattára és dokumentumai mindenkor és mindenhol sérthetetlenek. Az EUPOL AFGHANISTAN hivatalosan értesíti a fogadó állam hatóságait az említett irattár helyéről és a dokumentumok fellelhetőségéről.
   (5)   Az EUPOL AFGHANISTAN hivatalos levelezése sérthetetlen.
   (6)   Az EUPOL AFGHANISTAN céljára vásárolt és behozott áruk, nyújtott szolgáltatások és az EUPOL AFGHANISTAN által használt létesítmények tekintetében az EUPOL AFGHANISTAN, valamint annak szolgáltatói és beszállítói mentesülnek minden nemzeti, regionális vagy helyi teher, adó és más hasonló díj alól. Az EUPOL AFGHANISTAN – a diplomácia elvekkel összhangban – nem mentesül a számára nyújtott szolgáltatások megfizetésének minősülő terhek, adók és díjak alól.
   (7)   A diplomáciai elvekkel összhangban a fogadó állam engedélyezi az EUPOL AFGHANISTAN céljából szükséges legális árucikkek behozatalát, és biztosítja azok mentességét a vámok, díjak, illetékek, adók és hasonló terhek alól, a tárolás, fuvarozás és más nyújtott szolgáltatások díjainak kivételével.
   6. cikk
   Az EUPOL AFGHANISTAN személyi állománya számára a fogadó állam által biztosított kiváltságok és mentességek
   (1)   A diplomáciai elvekkel összhangban az EUPOL AFGHANISTAN személyi állományának tagjai nem tartóztathatók le és nem vehetők őrizetbe.
   (2)   Az EUPOL AFGHANISTAN személyi állományának iratai, levelezése és vagyontárgyai sérthetetlenek, az alábbi (7) bekezdés értelmében engedélyezett végrehajtási intézkedések kivételével.
   (3)   A fogadó állam alkalmazandó törvényeivel és rendeleteivel összhangban díjmentesen diplomata személyazonosító igazolványt biztosít az EUPOL AFGHANISTAN személyi állományának tagjai részére.
   (4)   Az EUPOL AFGHANISTAN személyi állománya minden körülmények között mentességet élvez a fogadó állam büntető joghatósága alól. Az EUPOL AFGHANISTAN személyi állományának a büntető joghatóság alóli mentességét adott esetben a küldő állam vagy az EU érintett intézménye felfüggesztheti. A felfüggesztésnek minden esetben egyértelműnek kell lennie.
   (5)   Az EUPOL AFGHANISTAN személyi állománya a hivatalos feladatainak ellátása közben kimondott vagy leírt szavak, illetve magatartás tekintetében minden polgári vagy közigazgatási eljárás alól mentességet élvez. Amennyiben az EUPOL AFGHANISTAN személyi állományának tagja ellen a fogadó állam bármilyen bírósága előtt polgári eljárás indul, erről haladéktalanul értesíteni kell a misszióvezetőt és a küldő állam illetékes hatóságát vagy az EU-intézményt. Az eljárás bíróság előtti megindítását megelőzően a misszióvezető és a küldő állam illetékes hatósága vagy az EU-intézmény igazolja a bíróság számára, hogy a kérdéses cselekményt az EUPOL AFGHANISTAN személyi állományának tagja a hivatalos feladatai ellátása során hajtotta végre. Ha a cselekményt hivatalos feladatok ellátása során hajtották végre, az eljárást nem lehet megindítani, és a 16. cikkben foglalt rendelkezéseket kell alkalmazni. Ha az adott cselekményt nem hivatalos feladatok ellátása során követték el, az eljárást folytatni lehet. A misszióvezető és a küldő állam illetékes hatósága vagy az EU-intézmény által adott igazolás jogilag kötelező a fogadó állam jogszolgáltatására nézve, amely azt nem vitathatja. Abban az esetben, ha az EUPOL AFGHANISTAN személyi állományának tagja indít eljárást, az eredeti keresethez közvetlenül kapcsolódó ellenkeresetek egyike tekintetében sem hivatkozhat a joghatóság alóli mentességére.
   (6)   Az EUPOL AFGHANISTAN személyi állománya nem köteles tanúvallomást tenni.
   (7)   Az EUPOL AFGHANISTAN személyi állományának tagjaival szemben nem lehet végrehajtási intézkedést foganatosítani, kivéve, ha hivatalos feladataikkal össze nem függő polgári eljárás indult ellenük. Az EUPOL AFGHANISTAN személyi állományának azon vagyona, amely a misszióvezető által kiadott igazolás szerint hivatalos feladatok ellátásához szükséges, nem foglalható le ítélet, határozat vagy végzés végrehajtásának céljából. Polgári eljárások esetén az EUPOL AFGHANISTAN személyi állományának tagjait nem lehet személyes szabadságukban korlátozni, vagy velük szemben kényszerítő intézkedéseket alkalmazni.
   (8)   Az EUPOL AFGHANISTAN személyi állományának a fogadó állam joghatósága alóli mentessége nem jelent az érintett küldő állam joghatósága alóli mentességet.
   (9)   Az EUPOL AFGHANISTAN személyi állománya a diplomáciai elvekkel összhangban az EUPOL AFGHANISTAN számára nyújtott szolgáltatások tekintetében mentességet élvez a fogadó államban hatályban levő szociális biztonsági rendelkezések alól.
   (10)   Az EUPOL AFGHANISTAN személyi állománya az EUPOL AFGHANISTAN vagy a küldő államok által részükre fizetett illetmények és járandóságok, valamint a fogadó államon kívülről származó bármilyen jövedelem tekintetében mentességet élvez a fogadó államban fizetendő adók alól. A helyi személyzet nem mentesül a meglevő jogszabályok alól.
   (11)   A fogadó állam – az általa elfogadott törvényekkel és rendeletekkel összhangban – engedélyezi az EUPOL AFGHANISTAN személyi állományának a személyes használatára szolgáló árucikkek behozatalát, és biztosítja azok mentességét a vámok, adók és kapcsolódó díjak alól, a tárolás, fuvarozás és hasonló szolgáltatások díjainak kivételével. A fogadó állam az ilyen árucikkek kivitelét is engedélyezi. Az EUPOL AFGHANISTAN személyi állománya az általa a belföldi piacon vásárolt áruk és szolgáltatások tekintetében mentesül a fogadó állam törvényei szerinti hozzáadottérték-adó és más adók alól.
   (12)   Az EUPOL AFGHANISTAN személyi állományának személyes poggyásza mentes a vizsgálat alól, kivéve, ha alaposan feltételezhető, hogy az nem az EUPOL AFGHANISTAN személyi állományának személyes használatára szolgáló árucikkeket tartalmaz, illetve hogy olyan árucikkeket tartalmaz, amelyek behozatalát vagy kivitelét a fogadó állam jogszabályai tiltják, vagy karanténszabályok vonatkoznak rá. Az ilyen személyes poggyászt kizárólag az érintett fogadó állambeli szervek képviselőinek, valamint az EUPOL AFGHANISTAN nemzetközi személyi állománya érintett tagjának vagy – ez utóbbi nevében eljárva – az EUPOL AFGHANISTAN egy felhatalmazott képviselőjének jelenlétében lehet átvizsgálni.
   7. cikk
   Helyi személyzet
   A helyi személyzet kizárólag a fogadó állam által elismert mértékű kiváltságokat és mentességeket élvez, a nemzetközi kategóriákkal összhangban. A fogadó állam azonban olyan módon gyakorol joghatóságot az említett személyzet felett, hogy indokolatlanul ne akadályozza az EUPOL AFGHANISTAN feladatainak teljesítését.
   8. cikk
   Büntető joghatóság
   A küldő állam illetékes hatóságai jogosultak a fogadó állam területén a küldő állam jogszabályai által rájuk ruházott minden büntető joghatósági és fegyelmi jogkört gyakorolni az EUPOL AFGHANISTAN személyi állományával szemben.
   9. cikk
   Biztonság
   (1)   A fogadó állam – saját eszközeit felhasználva és kapacitását figyelembe véve – teljes körű felelősséget vállal az EUPOL AFGHANISTAN személyi állományának biztonságáért.
   (2)   Az (1) bekezdés alkalmazásában a fogadó állam meghoz minden szükséges intézkedést az EUPOL AFGHANISTAN és az EUPOL AFGHANISTAN személyi állományának védelme, épsége és biztonsága érdekében. A fogadó állam által javasolt különleges rendelkezéseket a végrehajtás előtt minden esetben egyeztetni kell a misszióvezetővel. A fogadó állam engedélyezi és költségmentesen támogatja az EUPOL AFGHANISTAN személyi állományának egészségügyi okokból történő evakuálásával kapcsolatos tevékenységeket.
   Szükség esetén sor kerülhet a 19. cikkben említett kiegészítő megállapodások megkötésére.
   (3)   Az EUPOL AFGHANISTAN személyzete a misszióvezető döntésének függvényében, valamint a fogadó államnak a robbanóanyagokra és kézifegyverekre vonatkozó jogszabályaival összhangban jogosult – kizárólag önvédelmi célból – személyi fegyvert és lőszert tartani magánál. E célból az EUPOL AFGHANISTAN rendszeresen megküldi az érintett afgán hatóságoknak a személyzete által viselt lőfegyverek jegyzékét.
   10. cikk
   Egyenruha
   (1)   Az EUPOL AFGHANISTAN személyi állománya az EUPOL AFGHANISTAN megkülönböztető azonosító jelzésével ellátott nemzeti egyenruhát vagy civil ruhát visel.
   (2)   Az egyenruha viseléséről a misszióvezető által kiadott szabályok rendelkeznek.
   11. cikk
   Együttműködés és az információhoz való hozzáférés
   (1)   A fogadó állam teljes körű együttműködést és támogatást biztosít az EUPOL AFGHANISTAN és az EUPOL AFGHANISTAN személyi állománya részére.
   (2)   Amennyiben az EUPOL AFGHANISTAN teljesítésének céljából igényelt és szükséges, a fogadó állam az EUPOL AFGHANISTAN személyi állománya számára tényleges hozzáférést biztosít a következőkhöz:

               —

               a fogadó állam ellenőrzése alá tartozó és az EUPOL AFGHANISTAN megbízatásának teljesítése szempontjából fontos létesítmények, területek és hivatali járművek,

               —

               a fogadó állam ellenőrzése alá tartozó és az EUPOL AFGHANISTAN megbízatásának teljesítéséhez szükséges dokumentumok, anyagok és információk, a nemzetbiztonsági hatóságok hozzájárulásával.

         Amennyiben az első francia bekezdés alkalmazásához szükséges, sor kerülhet a 19. cikkben említett kiegészítő megállapodások megkötésére.
   (3)   A misszióvezető és a fogadó állam rendszeres konzultációt folytat és meghozza a szükséges intézkedéseket a szoros és kölcsönös kapcsolattartás valamennyi megfelelő szinten való biztosítása érdekében. A fogadó fél összekötő tisztet nevezhet ki az EUPOL AFGHANISTAN misszióhoz.
   12. cikk
   A fogadó állam támogatása és szerződéskötés
   (1)   A fogadó állam kérésre segítséget nyújt az EUPOL AFGHANISTAN számára a megfelelő létesítmények megtalálásában.
   (2)   A fogadó állam – kérésre és rendelkezésre állástól függően – térítésmentesen biztosítja az EUPOL AFGHANISTAN számára a fogadó állam kormányzati tulajdonában lévő létesítményeket, amennyiben azokra az EUPOL AFGHANISTAN adminisztratív és műveleti tevékenységeinek végzéséhez szükség van. A magánszervezetek tulajdonában lévő létesítményeket az EUPOL AFGHANISTAN kizárólag az érintett létesítmény tulajdonosának hozzájárulásával és a vonatkozó bérleti vagy egyéb szerződéssel teljes összhangban használhatja.
   (3)   Eszközeihez és lehetőségeihez mérten a fogadó állam hozzájárul az EUPOL AFGHANISTAN előkészítéséhez, telepítéséhez, végrehajtásához és támogatásához, ideértve az EUPOL AFGHANISTAN-szakértők közös létesítményeit és felszerelését is.
   (4)   A fogadó állam részéről az EUPOL AFGHANISTAN számára nyújtott segítségre és támogatásra legalább ugyanolyan feltételek vonatkoznak, mint a fogadó állam által saját állampolgárai részére nyújtott segítségre és támogatásra.
   (5)   Az EUPOL AFGHANISTAN a fogadó állam törvényei és rendelkezései értelmében rendelkezik a küldetése teljesítéséhez és különösen bankszámlák nyitásához, ingó vagyon szerzéséhez és elidegenítéséhez, valamint a bíróság előtti eljáráshoz szükséges jogképességgel.
   (6)   Az EUPOL AFGHANISTAN által a fogadó államban kötött szerződésekre alkalmazandó jogot e szerződések megfelelő rendelkezései határozzák meg.
   (7)   Az EUPOL AFGHANISTAN által kötött szerződések előírhatják, hogy a szerződés végrehajtásával kapcsolatosan felmerülő jogvitában a 16. cikk (3) és (4) bekezdésében említett vitarendezési eljárást kell alkalmazni.
   (8)   A fogadó állam elősegíti az EUPOL AFGHANISTAN által a misszió céljából kereskedelmi szervezetekkel kötött szerződések végrehajtását.
   13. cikk
   Létesítmények megváltoztatása
   (1)   Az EUPOL AFGHANISTAN műveleti igényeinek megfelelően jogosult a tulajdonában levő vagy a fogadó állam kormányzati tulajdonába tartozó, rendelkezésére bocsátott létesítmények építésére, megváltoztatására vagy más módon történő átalakítására.
   (2)   A fogadó állam nem követelhet az EUPOL AFGHANISTAN missziótól kártalanítást a fogadó állam kormányzati tulajdonába tartozó említett létesítmények építéséért, megváltoztatásáért vagy átalakításáért.
   14. cikk
   Az EUPOL AFGHANISTAN személyi állománya tagjainak elhalálozása
   (1)   A misszióvezető jogosult megtenni a szükséges intézkedéseket és gondoskodni az EUPOL AFGHANISTAN személyi állománya elhalálozott tagjának, valamint az elhalálozott személy személyes tulajdonának hazaszállításáról.
   (2)   Az EUPOL AFGHANISTAN személyi állománya elhalálozott tagjainak boncolását csak az érintett állam hozzájárulásával és az EUPOL AFGHANISTAN és/vagy az érintett állam képviselőjének jelenlétében lehet elvégezni.
   (3)   A fogadó állam és az EUPOL AFGHANISTAN a lehető legteljesebb mértékben együttműködik egymással az EUPOL AFGHANISTAN személyi állománya elhalálozott tagjainak mielőbbi hazaszállítása érdekében.
   15. cikk
   Kommunikáció
   (1)   Az EUPOL AFGHANISTAN – a fogadó állam hírközlési és információtechnológiai minisztériumával együttműködve – rádióadó- és -vevőállomásokat, valamint műholdrendszereket telepíthet és üzemeltethet. Az EUPOL AFGHANISTAN együttműködik a fogadó állam illetékes hatóságaival a megfelelő frekvenciák használatából eredő összeütközések elkerülése érdekében. A fogadó állam térítésmentesen biztosít hozzáférést a frekvenciaspektrumhoz.
   (2)   Az EUPOL AFGHANISTAN a misszió céljai érdekében korlátlan kommunikációra jogosult rádió (beleértve a műholdon keresztül történő, valamint a hordozható és kézi készülékeket is), telefon, távíró, telefax és más eszközök segítségével, jogosult továbbá az EUPOL AFGHANISTAN létesítményein belüli, illetve azok közötti kommunikáció fenntartásához szükséges berendezések telepítésére, a kábel- és földvezeték-fektetést is beleértve.
   (3)   Az EUPOL AFGHANISTAN a saját létesítményein belül megteheti a szükséges intézkedéseket az EUPOL AFGHANISTAN és/vagy az EUPOL AFGHANISTAN személyi állománya részére, illetve általuk küldött posta továbbítására.
   16. cikk
   Kártalanítás haláleset, sérülés, kár vagy veszteség esetén
   (1)   Az EUPOL AFGHANISTAN és az EUPOL AFGHANISTAN személyi állománya nem felel a műveleti szükségletekhez kapcsolódóan, kötelezettségvégzés során, illetve a polgári zavargásokkal vagy az EUPOL AFGHANISTAN védelmével kapcsolatos tevékenységek által a polgári vagy kormányzati vagyonban okozott károkért vagy veszteségekért. Az ilyen kárral vagy veszteséggel kapcsolatos események esetén a felek közös vizsgálatot végeznek az eset megfelelő rendezése érdekében.
   (2)   A békés rendezés érdekében a polgári vagy kormányzati vagyont ért, az (1) bekezdés hatálya alá nem tartozó károk vagy veszteségek fejében támasztott követeléseket, valamint a halál és személyi sérülések fejében támasztott, továbbá az EUPOL AFGHANISTAN vagyonában bekövetkezett károk vagy veszteségek fejében támasztott követeléseket a fogadó állam jogi vagy természetes személyei által előterjesztett követelés esetében a fogadó állam illetékes hatóságain keresztül az EUPOL AFGHANISTAN missziónak, az EUPOL AFGHANISTAN által előterjesztett követelés esetében pedig a fogadó állam illetékes hatóságainak kell benyújtani.
   (3)   Amennyiben nincs mód a békés rendezésre, a követelést az egyenlő arányban az EUPOL AFGHANISTAN képviselőiből, valamint a fogadó állam képviselőiből álló, követelésekkel foglalkozó bizottságnak kell benyújtani. A követeléseket közös megegyezéssel kell rendezni.
   (4)   Ha a követelésekkel foglalkozó bizottság nem tudja rendezni a vitát, akkor azt – legfeljebb 40 000 EUR összegű követelés esetén – a fogadó állam és az EU képviselői diplomáciai úton rendezik. Az említett összeget meghaladó követelés esetén az ügyet választott bíróság elé kell vinni, amelynek döntése jogilag kötelező.
   (5)   A (4) bekezdésben említett választott bíróság három választott bíróból áll, egy választott bírót a fogadó állam, egy választott bírót az EUPOL AFGHANISTAN, a harmadikat pedig a fogadó állam és az EUPOL AFGHANISTAN együttesen jelöli ki. Ha valamelyik fél két hónapon belül nem jelöl ki választott bírót, vagy ha a fogadó állam és az EUPOL AFGHANISTAN nem tud megállapodni a harmadik választott bíró kijelöléséről, a kérdéses választott bírót az ENSZ afganisztáni missziójának vezetője jelöli ki.
   (6)   Az EUPOL AFGHANISTAN és a fogadó állam igazgatási hatóságai igazgatási megállapodást kötnek annak érdekében, hogy meghatározzák a követelésekkel foglalkozó bizottság és a választott bíróság megbízatásának feltételeit, az említett testületekben alkalmazandó eljárást és a követelések benyújtásának feltételeit.
   17. cikk
   Kapcsolattartás és vitás kérdések
   (1)   Az e megállapodás alkalmazásával összefüggésben felmerülő bármely kérdést az EUPOL AFGHANISTAN és a fogadó állam illetékes hatóságainak képviselői együttesen vizsgálják meg.
   (2)   Előzetes rendezés hiányában az e megállapodás értelmezésével vagy alkalmazásával kapcsolatos vitás kérdéseket a fogadó állam és az EU képviselői kizárólag diplomáciai úton rendezik.
   18. cikk
   Egyéb rendelkezések
   (1)   Az e megállapodásban az EUPOL AFGHANISTAN és az EUPOL AFGHANISTAN személyi állománya tekintetében meghatározott mentességek, kiváltságok és jogok érvényesítéséért, valamint a fogadó állam megfelelő helyi hatóságai részéről történő betartásáért a fogadó állam kormánya tartozik felelősséggel az alkalmazandó joggal összhangban.
   (2)   E megállapodás rendelkezései nem tekinthetők, illetve nem értelmezhetők az EU tagállamai vagy bármely más, az EUPOL AFGHANISTAN misszióhoz hozzájáruló állam számára más megállapodások által biztosított jogoktól való eltérésnek.
   19. cikk
   Végrehajtási rendelkezések
   E megállapodás alkalmazásában a műveleti, adminisztratív és technikai kérdések a misszióvezető és a fogadó állam közigazgatási hatóságai között megkötendő külön megállapodások tárgyát képezhetik.
   20. cikk
   Hatálybalépés és megszüntetés
   (1)   Ez a megállapodás a fogadó állam alkalmazandó törvényeinek és eljárásainak megfelelően, az aláírásának napján lép hatályba. A megállapodás az aláírásának napjától számított 3 (három) évig marad hatályban, hacsak az EUPOL AFGHANISTAN személyi állománya utolsó tagjának a fogadó államból való távozása miatt – az EUPOL AFGHANISTAN értesítése értelmében – korábban hatályát nem veszti.
   (2)   Amennyiben az EUPOL AFGHANISTAN személyi állománya utolsó tagjának a fogadó államból való távozása miatt – az EUPOL AFGHANISTAN értesítése értelmében – korábban hatályát nem veszti, a megállapodás az eredeti aláírásának napjától számított 3 év lejártával automatikusan további 3 (három) évre megújul, hacsak azt valamely fél 6 (hat) hónapos felmondási idővel előzetes írásos nyilatkozatban meg nem szünteti.
   (3)   Az (1) bekezdéstől eltérve, a 4. cikk (8) bekezdésében, az 5. cikk (1)–(3), (6) és (7) bekezdésében, a 6. cikk (1), (3), (4), (6) és (8)–(10) bekezdésében, a 13. cikkben, valamint a 16. cikkben foglalt rendelkezéseket úgy kell tekinteni, hogy azok az EUPOL AFGHANISTAN személyi állománya első tagjainak telepítésétől érvényesek, amennyiben ez az időpont megelőzi e megállapodás hatálybalépésének időpontját.
   (4)   Ez a megállapodás a felek írásbeli megállapodásával módosítható.
   (5)   E megállapodás megszűnése nem érinti a megszűnést megelőzően, az e megállapodás végrehajtásából származó jogokat és kötelezettségeket.

      Kelt Kabulban, 2010. október 14-én, angol és dari nyelven, két példányban. Az angol és a dari nyelvi változatok közötti eltérő értelmezések esetében az angol nyelvű szöveg az irányadó.

            az Európai Unió részéről

         Vygandas UŠACKAS

            az Afgán Iszlám Köztársaság részéről

         Eklil Ahmad HAKIMI


title: Az Európai Központi Bank (EU) 2017/1198 határozata (2017. június 27.) a hitelintézetek finanszírozási terveinek az illetékes nemzeti hatóságok által az Európai Központi Bank részére történő jelentéséről (EKB/2017/21)

text:
               5.7.2017

               HU

               Az Európai Unió Hivatalos Lapja

               L 172/32

         AZ EURÓPAI KÖZPONTI BANK (EU) 2017/1198 HATÁROZATA
   (2017. június 27.)
   a hitelintézetek finanszírozási terveinek az illetékes nemzeti hatóságok által az Európai Központi Bank részére történő jelentéséről (EKB/2017/21)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre,
   tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1), és különösen annak 6. cikke (2) bekezdésére,
   tekintettel az Egységes Felügyeleti Mechanizmuson belül az Európai Központi Bank és az illetékes nemzeti hatóságok, valamint a kijelölt nemzeti hatóságok közötti együttműködési keretrendszer létrehozásáról szóló, 2014. április 16-i 468/2014/EU európai központi banki rendeletre (SSM-keretrendelet) (EKB/2014/17) (2), és különösen annak 21. cikkére,
   tekintettel a felügyeleti testület javaslatára,
   mivel:

               (1)

               2014. június 19-én az Európai Bankhatóság (EBH) elfogadta az ERKT/2012/2 ajánlásban foglalt A. ajánlás 4. bekezdése alapján a hitelintézetek finanszírozási terveire vonatkozó harmonizált fogalom-meghatározásokról és táblázatokról szóló iránymutatásait (3) (a továbbiakban: az EBH iránymutatások). Az EBH iránymutatások célja, hogy a táblázatok és fogalommeghatározások harmonizálása révén következetes, hatékony és eredményes felügyeleti gyakorlatokat honosítsanak meg, megkönnyítve a finanszírozási tervek hitelintézetek általi jelentését.

               (2)

               Az EBH iránymutatások címzettjei az 1093/2010/EU európai parlamenti és tanácsi rendelet (4) 4. cikkének 2. pontjában meghatározott, hatáskörrel rendelkező (illetékes) hatóságok, valamint az ERKT/2012/2 európai rendszerkockázati testületi ajánlás (5) nemzeti végrehajtási keretének megfelelően finanszírozási terveiket az illetékes hatóságuk felé jelentő intézmények.

               (3)

               Kizárólag az 1024/2013/EU rendelet 4. cikke (1) és (2) bekezdésében és 5. cikke (2) bekezdésében rá ruházott feladatok ellátása céljából, az uniós jogban megállapítottakkal összhangban a mechanizmusban részt vevő tagállamokban adott esetben az Európai Központi Bank (EKB) minősül az illetékes hatóságnak, illetve a kijelölt hatóságnak. Ezért az 1024/2013/EU rendeletnek megfelelően jelentősnek minősített hitelintézetek vonatkozásában az EKB az EBH iránymutatások címzettje.

               (4)

               Az EBH iránymutatásoknak való megfelelés érdekében az EKB-nak biztosítania kell, hogy a jelentős hitelintézetek finanszírozási terveiket az EBH iránymutatások mellékletét képező finanszírozási terv táblázatban említett harmonizált táblázatoknak és fogalommeghatározásoknak megfelelően jelentik.

               (5)

               Az 1024/2013/EU rendelet 6. cikke (2) bekezdésével és a 468/2014/EU rendelet (EKB/2014/17) 21. cikkével összhangban, az EKB azon jogának sérelme nélkül, amely szerint közvetlenül megkaphatja a hitelintézetek által közölt adatokat vagy azokhoz folyamatosan közvetlenül hozzáférhet, az illetékes nemzeti hatóságoknak kifejezetten az EKB rendelkezésére kell bocsátaniuk minden olyan adatot, amely az 1024/2013/EU rendelet által az EKB-ra telepített feladatok elvégzéséhez szükséges.

               (6)

               Tekintettel arra, hogy a finanszírozási tervekre vonatkozó információk mikro- és makroprudenciális célokra szükségesek, az EKB úgy döntött, hogy előírja az illetékes nemzeti hatóságok számára, hogy bocsássák rendelkezésére a hitelintézetek finanszírozási terveit.

               (7)

               Meg határozni, hogy az illetékes nemzeti hatóságok a finanszírozási terveket milyen módon bocsássák az EKB rendelkezésére. Így különösen meg kell határozni az információk benyújtásának formátumát, gyakoriságát és időzítését, valamint az illetékes nemzeti hatóságok által az információk EKB-nak történő megküldése előtt elvégzendő minőségellenőrzések részleteit,

         ELFOGADTA EZT A HATÁROZATOT:
   1. cikk
   Hatály
   E határozat előírja az illetékes nemzeti hatóságok számára, hogy bocsássák az EKB rendelkezésére bizonyos jelentős és kevésbé jelentős hitelintézetek finanszírozási terveit, valamint rögzíti az e finanszírozási tervek EKB-hoz történő benyújtására vonatkozó eljárásokat.
   2. cikk
   Fogalommeghatározások
   E határozat alkalmazásában a 468/2014/EU rendeletben (EKB/2014/17) szereplő fogalommeghatározásokat kell alkalmazni, a következő fogalommeghatározásokkal együtt:
   1.   „jelentős hitelintézet”: olyan hitelintézet, amely a 468/2014/EU rendeletnek (EKB/2014/17) megfelelően jelentős felügyelt szervezet jogállással rendelkezik; és
   2.   „kevésbé jelentős hitelintézet”: olyan hitelintézet, amely a 468/2014/EU rendeletnek (EKB/2014/17) megfelelően nem rendelkezik jelentős felügyelt szervezet jogállással.
   3. cikk
   A finanszírozási tervek jelentésére vonatkozó követelmények
   (1)   Az illetékes nemzeti hatóságok az EKB rendelkezésére bocsátják a mechanizmusban részt vevő tagállamukban székhellyel rendelkező alábbi hitelintézetek azon finanszírozási terveit, amelyek megfelelnek az EBH iránymutatásoknak:

               a)

               jelentős hitelintézetek a mechanizmusban részt vevő tagállamon belüli konszolidáció legmagasabb szintjén, összevont alapon;

               b)

               felügyelt csoport részét nem képező jelentős hitelintézetek egyedi alapon;

               c)

               azon kevésbé jelentős hitelintézetek, amelyek tekintetében az illetékes nemzeti hatóság az Európai Bankhatóság EBA/DC/2015/130 határozata (6) alapján összevont alapon, vagy ha az adott intézmények nem képezik felügyelt csoport részét, egyedi alapon köteles a vonatkozó finanszírozási tervek EBH felé történő jelentésére.

         (2)   Azon illetékes nemzeti hatóságok, amelyek az (1) bekezdés a) és b) pontjában nem említett jelentős hitelintézetek finanszírozási terveit gyűjtik, e finanszírozási terveket akkor nyújtják be az EKB-hoz, amennyiben azok az EBH iránymutatásoknak megfelelnek.
   (3)   A finanszírozási terveket az EBH iránymutatások mellékletét képező finanszírozási terv táblázatban említett harmonizált táblázatoknak és fogalommeghatározásoknak megfelelően kell benyújtani az EKB-hoz. A finanszírozási terveknek az előző év december 31-i referencia-időponttal kell rendelkezniük.
   4. cikk
   Beküldési határidők
   (1)   Az illetékes nemzeti hatóságok a 3. cikk (1) bekezdésének a) és b) pontjában említett jelentős hitelintézetek finanszírozási terveit az EBH iránymutatások 8. pontjában megjelölt beküldési határidőket követő 10. munkanapig nyújtják be az EKB-hoz.
   (2)   Az illetékes nemzeti hatóságok a 3. cikk (1) bekezdésének c) pontjában és a 3. cikk (2) bekezdésében említett hitelintézetek finanszírozási terveit azokon a napokon közép-európai idő szerint 12:00-ig nyújtják be az EKB-hoz, amely napokig az illetékes nemzeti hatóságoknak az EBH iránymutatások 8. pontja értelmében a finanszírozási terveket be kell nyújtaniuk az EBH-hoz.
   5. cikk
   Adatminőségi ellenőrzések
   (1)   Az illetékes nemzeti hatóságok figyelemmel kísérik és biztosítják az EKB rendelkezésére bocsátott adatok minőségét és megbízhatóságát. Az illetékes nemzeti hatóságok az EBH által kidolgozott és kezelt ellenőrzési szabályokat alkalmazzák, valamint alkalmazzák az EKB által az illetékes nemzeti hatóságokkal együttműködésben meghatározott további adatminőségi ellenőrzéseket.
   (2)   Az ellenőrzési szabályoknak és a minőségellenőrzéseknek való megfelelést illetően az adatokat az alábbi, a pontosságra vonatkozó további minimumkövetelményeknek megfelelően kell benyújtani:

               a)

               az illetékes nemzeti hatóságok adott esetben információkkal szolgálnak azon fejleményeket illetően, amelyekre a benyújtott adatok utalnak; és

               b)

               az információknak teljeskörűnek kell lenniük: a fennálló hiányosságokat el kell ismerni, azokra vonatkozóan az EKB részére magyarázattal kell szolgálni, és azokat indokolatlan késedelem nélkül pótolni kell.

         6. cikk
   Minőségi információk
   (1)   Az illetékes nemzeti hatóságok indokolatlan késedelem nélkül megküldik az EKB-nak a megfelelő magyarázatokat abban az esetben, ha az adatminőség a taxonómia valamely táblázata tekintetében nem garantálható.
   (2)   Az illetékes nemzeti hatóságok továbbá közlik az EKB-val a benyújtott jelentős revíziók indokait.
   7. cikk
   A továbbítás formátumának meghatározása
   (1)   Az EBH iránymutatások tekintetében az információcsere egységes technikai formátumának biztosítása érdekében az illetékes nemzeti hatóságok az e határozatban megjelölt adatokat a kiterjeszthető üzleti beszámolási nyelv szerinti taxonómia használatával nyújtják be.
   (2)   A felügyelt szervezeteket a megfelelő adattovábbításban a jogalany-azonosító használata révén kell azonosítani.
   8. cikk
   Az első adatszolgáltatási referencia-időpontok
   A 3. cikk szerinti adatszolgáltatás tekintetében az első referencia-időpont 2017. december 31.
   9. cikk
   Hatálybalépés
   Ez a határozat a címzettekkel történő közlése napján lép hatályba.
   10. cikk
   Címzettek
   Ennek a határozatnak a címzettjei a mechanizmusban részt vevő tagállamok illetékes nemzeti hatóságai.

      Kelt Frankfurt am Mainban, 2017. június 27-én.

            az EKB elnöke

         Mario DRAGHI

      (1)  HL L 287., 2013.10.29., 63. o.

      (2)  HL L 141., 2014.5.14., 1. o.

      (3)  EBA/GL/2014/04.

      (4)  Az Európai Parlament és a Tanács 1093/2010/EU rendelete (2010. november 24.) az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).

      (5)  Az Európai Rendszerkockázati Testület ERKT/2012/2 ajánlása (2012. december 20.) a hitelintézetek finanszírozásáról (HL C 119., 2013.4.25., 1. o.).

      (6)  Az Európai Bankhatóság EBA/DC/2015/130 határozata (2015. szeptember 23.) az illetékes hatóságok EBH részére történő adatszolgáltatásáról.


title: A Tanács határozata ( 2006. szeptember 18. ) az Euratom Ellátási Ügynökség tanácsadó bizottsága egy tagjának kinevezéséről

text:
               6.10.2006

               HU

               Az Európai Unió Hivatalos Lapja

               C 241/4

      A TANÁCS HATÁROZATA

   (2006. szeptember 18.)
   az Euratom Ellátási Ügynökség tanácsadó bizottsága egy tagjának kinevezéséről
   (2006/C 241/04)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre, különösen annak 54. cikke második és harmadik albekezdésére,
   tekintettel az Euratom Ellátási Ügynökség alapszabályának (1) X. cikkére, amelyet legutóbb az 1995. január 1-jei 95/1/EK, Euratom, ESZAK határozat (2) módosított,
   tekintettel az Euratom Ellátási Ügynökség tanácsadó bizottsága tagjainak kinevezéséről szóló, 2005. július 12-i tanácsi határozatra (3),
   tekintettel a Bizottság véleményére,
   mivel:

               (1)

               Simon MILLS lemondását követően a fent említett bizottság egy tagjának helye betöltetlen maradt, és erről a Tanácsot 2006. január 26-án tájékoztatták.

               (2)

               E helyet következésképpen be kell tölteni.

               (3)

               Az Egyesült Királyság kormánya 2006. január 26-án benyújtotta jelölését,

         A KÖVETKEZŐKÉPPEN HATÁROZOTT:
   Egyetlen cikk
   A Tanács Megan PRESTON-t nevezi ki az Euratom Ellátási Ügynökség tanácsadó bizottsága tagjává a hivatali idő fennmaradó részére, azaz 2007. március 28-ig.

      Kelt Brüsszelben, 2006. szeptember 18-án.

            a Tanács részéről

            az elnök

         J. KORKEAOJA

      (1)  HL 27., 1958.12.6., 534/58. o.

      (2)  HL L 1., 1995.1.1., 1. o.

      (3)  HL C 178., 2005.7.20., 1. o.


title: A Végrehajtó Bizottság határozata (1999. április 28.) a távközlésre vonatkozó schengeni vívmányokról (SCH/Com-ex (99)6)

text:
Fontos jogi nyilatkozat

|

41999D0006

Hivatalos Lap L 239 , 22/09/2000 o. 0409 - 0410

		A végrehajtó Bizottság határozata(1999. április 28.)a távközlésre vonatkozó schengeni vívmányokról(SCH/Com-ex (99)6)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 132. cikkére,tekintettel a fent említett egyezmény 44. cikkére,A KÖVETKEZŐKÉPPEN HATÁROZOTT:A schengeni államok rendőri, határrendészeti és vámszolgálatait a jövőben kiszolgáló, határon átnyúló digitális rádiórendszerrel kapcsolatos, és a Schengeni Végrehajtási Egyezmény 44. cikkében foglalt megbízásnak megfelelően meghatározott taktikai és működési követelményeket, az egységes titkosítási algoritmusok előállítására és kezelésére vonatkozó szabályokat, és a "Távközlés" alcsoport keretében megkötött egyéb megállapodásokat – amelyek az alábbi kilenc dokumentumban találhatók – jóváhagyja.1. SCH/I-telecom (92)21 Rev. 2 [1], 1992. június 12."A rendőri, határrendészeti és vámszolgálatok távközlési eszközigényének meghatározása"2. SCH/I-telecom (95)18 [2], 1995. június 8."A biztonsági szolgálatok digitális rádiókommunikációs rendszerei (taktikai és működési követelmények)"3. SCH/I-telecom (96)44 Rev. 5 [3], 1997. november 14."A terminálokra és azok felhasználói interfészeire vonatkozó követelmények a schengeni államok jövőbeli digitális nyalábolt rádiórendszereiben"4. SCH/I-telecom (95)33 Rev. 2 [4], 1995. december 6."Az ETSI felkérése a schengeni működési követelményeknek megfelelő európai normákra vonatkozó kutatás elvégzésére"5. SCH/I-telecom (95)35 [5], 1995. november 21."A schengeni kommunikációs követelmények és a TETRA szabvány az ETSI jelentése szerint"6. SCH/I-telecom-crypto (95)37 Rev. 4 [6], 1996. július 8."A biztonsági hatóságok és szolgálatok digitális rádiókommunikációs hálózata (biztonsági követelmények)"7. SCH/I-telecom-crypto (97)7 Rev. 5 [7], 1998. február 24."Megállapodás a schengeni algoritmusok használatáról és megőrzéséről"8. SCH/I-telecom-crypto (97)10 Rev. 2 [8], 1998. február 24."A schengeni algoritmusok előállításának kritériumai"9. SCH/I (98)17 Rev. 4 [9], 1998. május 26.A "Távközlés" alcsoportnak adott, a különböző digitális rádiókommunikációs rendszerek interoperabilitási szempontjainak vizsgálatára szóló megbízás módosításaLuxembourg, 1999. április 28.az elnökC. H. Schapper[1] Korlátozott hozzáférésű dokumentum.[2] Korlátozott hozzáférésű dokumentum.[3] Korlátozott hozzáférésű dokumentum.[4] Korlátozott hozzáférésű dokumentum.[5] Korlátozott hozzáférésű dokumentum.[6] Korlátozott hozzáférésű dokumentum.[7] Korlátozott hozzáférésű dokumentum.[8] Korlátozott hozzáférésű dokumentum.[9] Korlátozott hozzáférésű dokumentum.--------------------------------------------------


title: 2013/619/EU: Az Európai Parlament határozata ( 2013. április 17. ) az ENIAC közös vállalkozás 2011-es pénzügyi évre vonatkozó elszámolása lezárásáról

text:
               16.11.2013

               HU

               Az Európai Unió Hivatalos Lapja

               L 308/350

         AZ EURÓPAI PARLAMENT HATÁROZATA
   (2013. április 17.)
   az ENIAC közös vállalkozás 2011-es pénzügyi évre vonatkozó elszámolása lezárásáról
   (2013/619/EU)
   AZ EURÓPAI PARLAMENT,

               —

               tekintettel az ENIAC közös vállalkozás 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az ENIAC közös vállalkozás 2011-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2013. február 12-i ajánlására (05755/2013 – C7-0040/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az ENIAC közös vállalkozás létrehozásáról szóló, 2007. december 20-i 72/2008/EK tanácsi rendeletre (4) és különösen annak 11. cikke (4) bekezdésére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0105/2013),

               1.

               jóváhagyja az ENIAC közös vállalkozás 2011-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az ENIAC közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 6., 2013.1.10., 18. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 30., 2008.2.4., 21. o.

      (5)  HL L 357., 2002.12.31., 72. o.